MLDataScientist/Wikipedia-uzbek-2024-05-01 huggingface dataset:
Abulhusayn Ishtixoniy

Abulhusayn Ishtixoniy (arabcha: أبو الحسين اشتيخاني— Abulhusayn Tohir ibn Voris Ishtixoniy) — roviy.

Abulhusayn Ishtixoniy IX asr oxiri va X asr boshlarida yashab? hadis roviysi boʻlgan.

Ustozi 
Abulhusayn Ishtixoniy hadis ilmi sir-asrorlarini ustozi Yahyo ibn Xolid Mahlabiydan oʻrgangan.

Shogirdi 
Abulhusayn Ishtixoniydan Zohir ibn Abdulloh Soʻgʻdiy (vaf. 321/933 y.) hadis rivoyat qilgan.

Rivoyat qilgan hadis 
Najmiddin Umar Nasafiyning „Al-qand fiy zikri ulamoi Samarqand“ kitobida Abulhusayn Ishtixoniy ustozi Yahyo ibn Xolid Mahlabiydan rivoyat qilgan quyidagi hadisi sharif keltirilgan: Abulhusayn Tohir ibn Voris Ishtixoniy: Bizga Yahyo ibn Xolid Mahlabiy, u esa Mansurdan, u esa Anas ibn Molik roziyallohu anhudan hadis aytdi, — dedi. U: Nabiy sollallohu alayhi vasallam: "Roʻzadorning ogʻzidan chiqqan hid Alloh taoloning huzurida Miskning hididan ham xushboʻyroqdir, hatto ogʻzini ochganicha farishtalar u uchun istigʻfor aytib turadi", — dedilar, deb aytdi.
Rasululloh sollallohu alayhi vasallam albatta, suv yoki sut yoki sharbat (Meva, bugʻdoy va arpa kabi narsalardan siqib olingan suvi) bilan ogʻiz ochar edilar. Uning barcha ashoblari ham shunday qilar edi.

Manbalar 
 

Muhaddis
Roviylar
Samarqandlik allomalar
Islom:Shaxslar
Abdujalil Ishtixoniy

Abdujalil al-Ishtixoniy (arabcha: عبد الجليل اشتيخاني — Abdujalil ibn Abdulkarim al-Ishtixoniy) — roviy.

Abdujalil al-Ishtixoniy oʻrta asrlarda Ishtixonda tavallud topgan. Najmiddin Umar Nasafiyning „Al-qand fiy zikri ulamoi Samarqand“ kitobida keltirilishicha, u Abu Hafs Umar ibn Muhammad Kushoniy Samarqand shahrida Abulhasan Ali ibn Muhammaddan qilgan rivoyatni eshitgan.
Abulhasan Ali ibn Muhammad: Bizga Abdulloh ibn Zohir ibn Hubayb alloma Muhammad ibn Hammoddan, u esa Ali ibn Ishoqdan, u esa Muhammad ibn Marvondan, u esa Aʼmashdan, u esa Abu Solihdan, u esa Abu Hurayra roziyallohu anhudan hadis aytdi, — dedi. Abu Hurayra roziyallohu anhudan rivoyat qilinadi: Rasululloh sollallohu alayhi vasallam: "Kimki juma kuni kechasi „Kahf“ surasini oʻqisa, uning ikki juma orasidagi narsalari (gunohlari) kechiriladi", — dedilar.
Manbalarda Abdujalil al-Ishtixoniyning tavallud topgan va vafot etgan yili haqidagi maʼlumotlar uchramadi.

Manbalar 

Muhaddis
Islom:Shaxslar
Abu Muso Ishtixoniy

Abu Muso Ishtixoniy (arabcha: ابو موسى اشتيخاني — Abu Muso Imron ibn Idris ibn Nuʼaym ibn Abdurahmon ibn Mugʻira Taymimiy Ishtixoniy) — roviy.

Manbalarda u Imron ibn Idris nomi bilan ham keltirilgan. Abu Muso Ishtixoniy Ishtixoniy hadis ilmi sir-asrorlarini Umar ibn Abu Muqotil, Azhar ibn Yunus, Abu Hafs Buxoriy, Muhammad ibn Salom Baykandiy va Muhammad ibn Suhayl Samarqandiy kabi bir qancha muhaddislardan oʻrgangan va ulardan hadis rivoyat qilgan.
Oʻz navbatida, Imron ibn Idris Ishtixoniydan Zohid ibn Abdulloh Soʻgʻdiy, Ibrohim ibn Hamdavayh Ishtixoniy va bir qancha ulamolar hadis rivoyat qilganlar.

Najmiddin Umar Nasafiyning „Al-qand fiy zikri ulamoi Samarqand“ kitobida Imron ibn Idris Ishtixoniy olim Muhammad ibn Suhayl Samarqandiydan rivoyat qilgan quyidagi hadis keltirilgan: Imron ibn Idris: Bizga Muhammad ibn Suhayl Samarqandiy hadis aytdi, — dedi. U: Bizga Abu Muʼoz Xolib ibn Sulaymon hadis aytdi, — dedi. U: Bizga Molik ibn Anas, u esa Saʼid ibn Abu Saʼid Muqbiridan, u esa Abu Hurayra roziyallohu anhudan hadis aytdi, dedi. U aytadi: Rasululloh sollallohu alayhi vasallam: "Agar solih kishi tobutga qoʻyilsa, u: „Meni tezroq olib boringlar“, — deydi, agar yomon kishi tobutga qoʻyilsa, u: „Ey, hasratlar boʻlsin, meni qaerga olib ketayapsizlar, — deydi“, — deb taʼkidladilar".
Manbalarda Imron ibn Idris Ishtixoniyning tavallud topgan va vafot etgan yili haqidagi maʼlumotlar uchramadi.

Manbalar 

Muhaddis
Islom:Shaxslar
Rexona

Rexona — 1908-yilda avstraliyalik farmatsevt Samuel Fuller Schaeffer va uning rafiqasi Elis tomonidan yaratilgan dezodorant va terga qarshi vositadir. 1989-yildan beri Unilever korporatsiyasiga tegishli.

Yaponiya va Janubiy Koreyada oʻzgartirilgan nomidan foydalaniladi — „Reksena“ (; ). Buyuk Britaniya, Irlandiya va Hindistonda mahsulotlar „Sure“, AQSh va Kanadada — „Degree“, Janubiy Afrikada — „Shield“ nomi ostida sotiladi.

Manbalar
Abulmuhomid Sog'arjiy

Abulmuhomid Sogʻarjiy (arabcha: أبو المحميد الصغرجي — Abulmuhomid Mahmud ibn Ahmad ibn Faraj ibn Abdulaziz Sogʻarjiy Soʻgʻdiy Samarqandiy) — mufassir, muhaddis, roviy,
faqih va muftiy.

Hayoti 
Abulmuhomid Sogʻarjiy hijriy 480-yil jumadul oxir oyi (milodiy 1087-yil sentyabr)da Soʻgʻd vohasidagi Sogʻarj qishlogʻida Abu Nasr Ahmad ibn Faraj xonadonida tavallud topgan.
Abulmuhomid Sogʻarjiy 11 yoshidan boshlab hadis ilmini oʻrgana boshlagan. Bunga oʻzining quyida aytgan soʻzi isbot boʻladi. U „Menga 491/1098-yilda hadisdan eng birinchi taʼlim bergan kishi otamning ustozi Imom Yusuf ibn Solih Xatibiy boʻlgan“, degan.
U xulqining chiroyliligi, qalbi musaffoligi, behuda maʼnosiz soʻzlarni soʻzlamasligi va yaxshiligu ibodatda bardavomligi bilan tengdoshlari orasida alohida ajralib turgan.

Ustozi 
Abulmuhomid Sogʻarjiy Buxoroga borib, Burhon ismli ustozidan fiqh ilmi boʻyicha taʼlim olgan. Shu bilan birga Abu Muʼyin Maymun ibn Muhammad Makhuliy, Abulqosim Ali ibn Ahmad ibn Ismoil Kiloboziy kabi muhaddis, roviylardan hadis tinglagan va yozib olgan.
Keyinchalik Samarqandga kelib u yerda Abu Ali Hasan ibn Aʼto ibn Hamza Soʻgʻdiy, Abu Ibrohim Ishoq ibn Muhammad ibn Ibrohim Nuhiy kabi koʻplab allomalardan hadis ilmi sir-asrorlarini puxta oʻrgangan. Alloma hadis ilmini chuqur oʻzlashtirganligi bois ixtilofli va muttafaq hadislarni ajrata bilgan.
Abulmuhomid Sogʻarjiy zamonasining oʻtkir voizi boʻlish bilan birga tafsir, fiqh ilmlarining bilimdoni boʻlib etishgan. U keltirilgan hujjat va dalillarni boshqa olimlar rad etishmagan, balki kuchli va asosli ekanligini tan olishgan. Shu bois u bir qancha vaqt masjidlarda imomlik qilish bilan birga muftiylik lavozimida ham faoliyat olib borgan. Samarqandda yashagan davrida „shayxulislom“ darajasiga ega boʻlgan.

Saboq berishi 
Oʻz navbatida Abulmuhomid Sogʻarjiydan Samarqandda koʻplab ilmi toliblarga Abu Lays Samarqandiyning „Tanbeh al-gʻofiliyn“ („Gʻaflatdagilarni uygʻotuvchi“) nomli kitobidan taʼlim bergan.
Manbalarda Abulmuhomid Sogʻarjiyning qoʻli bilan koʻplab kitoblar bitilganligi qayd etilgan. Ammo ulardan birortasi bizgacha etib kelmagan.

Vafoti 
Abulmuhomid Sogʻarjiy 555/1160-yili vafot etgan.

Manbalar 

Muhaddis
Roviylar
Samarqandlik allomalar
Musht urishtirish

Musht urishtirish (shuningdek, bro musht yoki kuchli besh deb ham ataladi) qoʻl siqish yoki besh tashlashga oʻxshash imo-ishoradir. Mushtning zarbasi, shuningdek, hurmat yoki maʼqullash, shuningdek, ikki kishi oʻrtasidagi doʻstlik ramzi boʻlishi mumkin. Undan keyin turli xil qoʻl va tana imo-ishoralari va salomlashishning bir qismi boʻlishi mumkin. Bu odatda sportda jamoadoshlar va raqib oʻyinchilari bilan oʻyin boshida yoki oxirida nishonlash shakli sifatida ishlatiladi. Koʻpincha doʻstona tabrikning bir shakli sifatida musht zarbalari beriladi.

Taʼrif 
Musht urishtirish — bu ikki kishining mushtlarini bir-biriga urishi (salomlashish yoki bayramda boʻlgani kabi).

Imo-ishora ikki ishtirokchining har biri bir qoʻli bilan yopiq musht hosil qilganda, soʻngra mushtlarining old tomoniga yengil urilganda amalga oshiriladi. Ishtirokchining mushtlari vertikal yoʻnaltirilgan (yerga perpendikulyar) yoki gorizontal yoʻnaltirilgan boʻlishi mumkin. Odatda har bir ishtirokchining oʻng qoʻli bilan amalga oshiriladigan standart qoʻl siqishdan farqli oʻlaroq, musht urish ishtirokchilarning ikkala qoʻli bilan ham amalga oshirilishi mumkin.

Tarixi 
Yevropa tarixidagi „musht urishtirish“ yoki „funt“ ni musobaqa boshida qoʻlqopga teginish buyurilgan bokschilarda kuzatish mumkin. Xuddi shunday, dart oʻyinchilari uchli mini oʻqlarni ushlab turgan mushtlarini urishtirishadi. Zamonaviy imo-ishora shahar basketbol maydonlarida oʻz-oʻzidan paydo boʻlgan boʻlishi mumkin va 1970-yillarda basketbolchi Fred Carter tomonidan ommalashgan.

Smitsoniyalik tadqiqotchi LaMont Hamiltonning taʼkidlashicha, Vetnam urushi paytida AQSh harbiylari tomonidan taqiqlangan Qora kuch salomining oʻzgartirilgan shakli sifatida paydo boʻlgan.

Pat Benatar 1983-yilda „Love is a Battlefield“ qoʻshigʻi uchun videosi oxirida yana bir raqqosaga musht tushirayotganini koʻrish mumkin.

2009-yildagi H1N1 pandemiyasi fonida Kalgari universitetining tibbiyot fakulteti dekani Tom Feasby virus yuqishini oldini olish maqsadida musht urishtirish „qo‘l siqishning yaxshi o‘rnini bosuvchi“ bo‘lishi mumkinligini aytgan. Shunga oʻxshab, tibbiy tadqiqot shuni koʻrsatdiki, qoʻl berib koʻrishgandan koʻra, musht urishi va besh tashlash kamroq mikroblarni tarqatadi.

1991-yilda Margaret Power tomonidan yozilgan kitobga koʻra, musht urishtirish shimpanzelarda ham kuzatilgan.

COVID-19 pandemiyasi davrida musht urishtirish umumiy salomlashishga aylandi, chunki virus tarqalishini sekinlashtirish uchun qoʻl siqish tavsiya etilmagan.

Gigiyena 
Teri bilan aloqa qilishning kamayishi bakteriya oʻtkazuvchanligini kamaytirishga olib kelganligi sababli, 2014-yilda oʻtkazilgan tadqiqot qoʻl siqishga koʻproq gigienik muqobil sifatida musht urishi va besh tashlashni qabul qilishni tavsiya qilgan.

Manbalar 

Qo‘l imo-ishoralari
Salomlashish
Abulfazl Sog'arjiy

Abulfazl Sogʻarjiy (arabcha: أبو الفضل الصغرجي — Abulfazl Abbos ibn Tayyib Sogʻarjiy Soʻgʻdiy) — muhaddis va roviy.

Hayoti 
Abulfazl Sogʻarjiy oʻrta asrlarda Ishtixon shahriga qarashli Sogʻarj qishlogʻida tavallud topgan.

Ustozi 
U Boshlangʻich taʼlimni Sogʻarjdagi olimlardan oʻrgangan. Keyinchalik Ishtixon shahriga borib, ilk ustozi Ahmad ibn Hishom Ishtixoniydan hadis ilmi sir-asrorlarini oʻrgangan va hadislar rivoyat qilgan.

Shogirdi 
Abulfazl Sogʻarjiydan uning nabirasi Dehqon Abu Ahmad Hasan ibn Ali ibn Jabroil Sogʻarjiy va boshqa kishilar hadis rivoyat qilgan.

Rivoyat qilgan hadis 
Najmiddin Umar Nasafiyning „Al-qand fiy zikri ulamoi Samarqand“ kitobida keltirilishicha, Abulfazl Abbos ibn Tayyib Sogʻarjiy Ahmad ibn Hoshim Ishtixoniydan quyidagi hadisni rivoyat qilgan:
Ahmad ibn Hoshim Ishtixoniy bizga Maʼruf ibn Hasson hadis aytdi, — dedi. U: Bizga Muʼmar ibn Zarr u esa Qatodadan, u esa Anas ibn Molik raziyallohu anhudan hadis aytdi, — dedi. U: "Rasululloh sollallohu alayhi vasallam: "Kimki biror namozini unutib, uni oʻz vaqtida oʻqiy olmay qolsa yoki uxlab qolib, uni qazo qilib qoʻysa, esiga tushgani hamon uni oʻqib olsin! Alloh taolo: „… va yod qilingiz Parvardigoringizni qachon unutsangiz…“, — deydi" deb marhamat qilganlar", — dedi.
Manbalarda Abulfazl Sogʻarjiyning tavallud topgan va vafot etgan yili haqidagi maʼlumotlar uchramadi.

Manbalar

Adabiyotlar 
 Isaev Y., Abbosov A. Ishtixoniy allomalar. Imom Buxoriy xalqaro markazi. 2016.

Roviylar
Samarqandlik allomalar
Hulul

HULUL — (arabcha: halla feʼlidan — koʻchmoq, joylashmoq) — bir buyumning boshqasida boʻlishi, joylashishi, namoyon etishi. Islomda hulul tarafdorlari gʻoliy shialar hisoblanib, ular Ali roziyallohu fnhu va ayrim soʻfiylarni ilohiylashtirgan.

Manbalar 

Lug‘atlar
Atamalar
Haydar ibn Qavus

HAYDAR IBN QAVUS — Ustrushananing oxirgi afshini.
Haydar ibn Qavus 197/813-218/833 yillarda xalifa Maʼmun xizmatiga oʻtgan. Keyinchalik 218/833-226/841-yillari xalifa Mu’tasim xizmatida boʻlgan. Haydar ibn Qavus arab qoʻshiniga 220/835 yil xalifaning eng yirik qoʻmondoni etib tayinlangan. U Kichik Osiyoda yunonlar ustidan gʻalaba qilgani va Bobak qoʻzgʻolonini bostirgani evaziga xalifaning yuksak eʼtiboriga sazovor boʻlgan.
Haydar ibn Qavus xalifa saroyidagi baʼzi bir mansabdor shaxslarning unga nisbatan nohaq fitnasi tufayli 226/841-yilda islom dinidan qaytganlikda ayblanib, oʻlim jazosiga hukm etilgan.

Manbalar 

Oʻzbekiston tarixi
Tarixiy shaxs
Movaraunnahr hukmdorlari
Qazo va qadar

QAZO VA QADAR — Islomda moʻmin-musulmonlar eʼtiqod qilishi lozim boʻlgan masalalardan biri. „Qadar — Alloh taoloning hamma narsalarni kelajakda gandoq boʻlishini azaldan belgilab qoʻyishidir“. „Qazo — oʻsha narsalarni Alloh taolo taqdiriga muvofiq ravishda vujudga keltirishdir“. Ahli Sunna val-Jamoa eʼtiqodiga binoan balogʻatga yetgan musulmon Alloh taolo bandalarning hamma ishini va maxluqotlarga bogʻliq narsalarni avvaldan bilishiga imon keltirishi vojib boʻladi. Qazo va qadar Allohga imon keltirish asosidagi Islom aqidalaridan biri hisoblanadi.

Manbalar
Abu Nasr Sog‘arjiy

Abu Nasr Sogʻarjiy (arabcha: أبو نصر الصاغرجي — Abu Nasr Ahmad ibn Faraj ibn Abdulaziz ibn Abulhaysam Sogʻarjiy) — faqih.

Hayoti 
Abu Nasr Sog‘arjiy faqih, fozil va solih kishi bo‘lgan. Abu Nasr Sog‘arjiyga Alloh taolo olim farzandlar ato etganki, ular ham o‘z zamonasining mashhur olimlaridan hisoblanishgan.

Ustozi 
Abu Nasr Sogʻarjiy hadis ilmi sir-asrorlarini ustozi Yusuf ibn Solih Xatibdan oʻrgangan. Bundan tashqari oʻsha davrning birqancha muhaddislardan hadislar tinglagan va rivoyat qilgan.
Manbalarda Abu Nasr Sogʻarjiydan uning oʻgʻli hamda bir qancha kishilar hadis rivoyat qilgani qayd etilgan.

Vafoti 
Abu Nasr Sogʻarjiy hijriy 524-yil robiʼal-avval oyi — milodi 1130-yil fevral oyida Samarqandda vafot etgan. Chokardiza qabristoniga dafn etilgan.

Manbalar 

Faqih
Samarqandlik allomalar
Abu Ya’qub Sog‘arjiy

Abu Yaʼqub Sogʻarjiy (arabcha: أبو يعقوب الصاغرجي — Abu Yaʼqub Yusuf ibn Baxtiyor ibn Muhammad Sogʻarjiy) — muhaddis va roviy.

Hayoti
Abu Ya’qub Sog‘arjiy Samarqandning juda yaxshi joylaridan biri  –  Gʻotfar ko‘prigi (to‘g‘oni) oldida yashagan.
Hoit Hayyon degan joydagi madrasada tahsil olgan. Abu Yaʼqub Sogʻarjiy oʻz davrining roviylaridan boʻlib, u zamonasining allomalaridan hadislar rivoyat qilgan.

Vafoti 
Abu Yaʼqub Sogʻarjiy 502-yil safar oyining 3-kuni juma oqshomida (1108-yil 11 yoki 12-sentyabrda) vafot etgan.

Dafin qiilingan joy 
Abdulkarim Samʼoniyning „Ansob“ kitobida qayd etilishicha u Gʻonfar koʻprigi (toʻgʻoni) yonidagi qabristonga dafn etilgan.

Manbalar

Adabiyotlar 
Isaev Y., Abbosov A. Ishtixoniy allomalar. Imom Buxoriy xalqaro markazi. 2016.

Muhaddis
Roviylar
Samarqandlik allomalar
Islom:Shaxslar
Rayhoniy xati

Rayhon yoki Rayhoniy (arab. ریحان) – fors-arab xattotligining oltita kanonik yozuv turlaridan biri. Rayhon soʻzi arab va fors tillarida rayhon oʻsimligini anglatadi. Rayhoniy xati muhaqqaq yozuvining rayhon gullari va barglariga qiyoslangan nozik varianti hisoblanadi.

Rayhoniy xati Abbosiylar davrida Ibn al-Bavvob tomonidan ishlab chiqilgan.Bu xat turini Yoqut al-Musta’simiy yanada takomillashtirgan.

Manbalar
Shimamaki

Shimamaki (島牧村, Shimamaki-mura) Shiribeshi Subprefecture, Yaponiyaning Hokkaido viloyatida joylashgan qishloqdir. 

2016-yil sentyabr oyidan boshlab qishloqda taxminan 1560ga yaqin aholi istiqomat qiladi. Umumiy maydoni 437,26 km2.

Geografiyasi 
Shimamaki Shiribeshi Subprefekturasining janubida joylashgan. Ism Aynuning "Shuma-ko-mak" so'zidan kelib chiqqan bo'lib, bu "toshlar orqasida" degan ma'noni anglatadi.

Qo'shni shaharlar 

Shiribeshi Subprefekturasi 

Suttsu

Kuromatsunay 

Hiyama Subprefekturasi 

Imakane 

Setana 

Oshima Subprefekturasi 

Oshamambe

Tarixi 
1906: Higashishimamaki qishlog'i va Nishishimamaki qishlog'i tashkil etildi. 

1956: Ikki qishloq birlashtirilib, yangi Shimamaki qishlog'ini tashkil etdi.

Sanoati 
Shimamakining asosiy sanoati baliqchilikdir. Qishloq aholisining o'ttiz foizi bu bilan shug'ullanadi.

Ta'limi 
Boshlang'ich maktab 

Shimamaki Boshlang'ich Maktabi 

O'rta maktab

Shimamaki O'rta Maktabi
Rose Park (Janubiy Avstraliya)

Rose Park — 1374 nafar aholisi boʻlgan shahar atrofidagi kichik hudud boʻlib, Janubiy Avstraliya markazi Adelaida hamda City of Adelaide tumanidan 1 kilometr Sharqda joylashgan. Rose Park-bir qator tarixiy va zamonaviy diqqatga sazovor joylarni oʻz ichiga olgan bargli, daraxtlar bilan qoplangan va boy ichki shahar atrofi dep eʼtirof etiladi. Shuningdek hududning 19-asrdagi uy-joy fondining katta qismi merosni muhofaza qilish bilan tan olingan.

Tarixi 

1878-yilda Janubiy Avstraliya kompaniyasi tomonidan Adelaida shahrining 262-qismida katejlar qurila boshlagan. Shaharcha oʻn toʻqqizinchi asrning ikkinchi yarmida oʻn toʻrt yil davomida kompaniyaning raisi Ser jon Rouz nomi bilan atalgan. Rose Park pochtasi 1 yil 1946-oktyabrda ochilgan, ammo 1966-yilda Norvud Janubi deb oʻzgartirilgan.

Meros roʻyxatiga kiritilgan binolar 

Aleksandra va Grant prospektlari orasidagi Preskott Terasida joylashgan gartrell yodgorlik cherkovi, 1914-yilda meʼmor Gerbert jori tomonidan Gothic Revival uslubida dizayn qilingan, Bagot va Jory meʼmoriy amaliyotida boʻlgan va 1915-yilda metodist cherkov sifatida qurilgan. Shuningdek Jori gartrell yodgorlik maktab xonasini ham loyihalashtirgan. Cherkov va uning zali 1989-yil noyabr oyida davlat merosi roʻyxatiga kiritilgan boʻlib, zal keyinchalik 1925-yil qurilishi taxmin qilingan.

Aholisi 

2016-yilgi aholini roʻyxatga olish ishlarida „Rose Park“ aholisi 1374 kishini tashkil etdi. 2001-yil bilan solishtiradigan boʻlsak avval 2,663 kishi boʻlgan (roʻyxatga olish jarayonida qoʻshni Dulvich kiritilgan). 2006-yilgi maʼlumotlarga qaraganda „Rose Park“ aholisi (Dulvichsiz) 1293 kishini tashkil etdi.

Siyosat 

2021-yildan boshlab Rose Park Dunstant davlat saylov okrugining bir qismidir va 2018-yildan boshlab Stiven Marshal va Janubiy Avstraliya ministerligi tomonidan olib borilgan.

Manbalar
Mansur al-Muhtasib

(Al-Hokim Abu Nasr) Mansur ibn Muhammad ibn Ahmad ibn Harb al-Muhtasib (381-hijriy yil (milodiy 991-yil)da vafot etgan) — Buxoro va Marvda hadislarni yozib olib, ularni jamlagan va tasnif qilgan. Buxoroda uzoq vaqt muhtasiblik qilgan. Hadis to‘plashga katta eʼtibor bergan, ishini mukammal ado etadigan inson bo‘lgan. Shom va Iroqqa borib, u yerda ustozlardan hadislar yozib kelgan. U ulamolardan, ulamolar ham undan hadis rivoyat qilganlar.

Manbalar
Mansur al-Kogʻaziy

(Abul Fazl) Mansur ibn Nasr ibn Abdurrahim ibn Mat ibn Buhayr al-Kog‘aziy (hijriy 423-yilning zulqaʼda oyi (milodiy 1032-yil)da Samarqandda vafot etgan) Samarqand ahlidan bo‘lgan. U ulamolardan, ulamolar ham undan hadis rivoyat qilganlar.

Manbalar
Mansur al-Qariniy

(Abu Talha) Mansur ibn Muhammad ibn Ali ibn Qariniy (hijriy 329-yil (milodiy 940-yil)da vafot etgan) — asli Bazda (Pazda) ahlidan bo‘lgan. U buyuk muhaddis Imom al-Buxoriydan uning mashhur kitobi „al-Jomiʼ as-sahiyh“ („Ishonchli to‘plam“) kitobini rivoyat qilgan. U ushbu bebaho asarni bevosita Imom al-Buxoriyning o‘zidan rivoyat qilganlardan biri hisoblanadi. U g‘oyatda ishonchli roviydir. U ulamolardan, ulamolar ham undan hadis rivoyat qilganlar.

Manbalar
Japanese Village and Deer Park

Japanese Village and Deer parki — ilgari Kaliforniyaning Buena Parkida joylashgan, ammo hozirda faoliyat koʻrsatmaydi.

Tarixi 
Park birinchi marta 1967-yilda 6122 Knott maydonida ochilgan. Bu parkda kiyiklarning erkin aylanib yurishi hamda oʻzini xuddi tabiatdagidek his etishi uchun barcha shart-sharoitlar yaratilgan edi.

CBS-TVning detektiv dramasi boʻlmish Manniksning ikkita epizodi: „Overkill“ (1971, 4-mavsum 24-qism) va „Enter Tami Okada“ning (1974, 8-mavsum 8-qism) katta qismi aynan shu parkda suratga olingan. Bu ikki epizodda parkdagi turli xil eksponatlar va noyob hayvonlar sur’atga olingan. Xususan, ikkinchi epizodda ikkita delfinni tandemda minayotgan murabbiy tasvirlangan.

Japanese Village and Deer parki Six Flags kompaniyasidan Great Southwest kompaniyasiga sotilganidan 5 yil oʻtib oʻz faoliyatini toʻxtatdi.Bunga sabab, kiyiklarning sil kasalligiga chalinganligi hamda parkning tang ahvolga tushib qolgani boʻldi.</nowiki>

Koʻngil ochar manzilgohlar roʻyxati 
 Koi hovuzi
 Yapon bogʻi
 Tea uyi
 Dove maydoni
 Delfinlar oziqlanish maydoni
 Fuji Folk
 Pearl divers

Enchanted Village 
Japanese Village and Deer parki oʻz faoliyatini yakunlagandan soʻng, 1976-yil 18-iyunda Enchanted village — ikkinchi koʻngilochar park oʻz faoliyatini boshladi. Hayvonlarni qoʻlga oʻrgatuvchi mutaxasis Ralf Xelfer bu parkning aksiyadori hamda bir vaqtning oʻzida boshqaruvchisi boʻlgan. Bu park bir qancha muddat „odam shimpanze“ nomi bilan tanilgan Oliverga ham boshpana vazifasini oʻtagan. Shuningdek, bu koʻngilochar parkni biz 1977-yilda sur’atga olingan „Curse of the Black Widow“ filmidagi tasvirlarda ham uchratamiz. 13 gektar maydonni qamrab olgan Enchanted Village 1977-yilning kuzida oʻz faoliyatini yakunladi.

Hozirgi holati 
Hozirda bu maydonda George Bellis parki hamda favvoralardan boshqa hech bir inshoot qolmagan hamda biznes markaziga aylantirilgan.

Manbalar
Mansur al-Furoviy

(Abul Qosim) Mansur ibn Abdulmunʼim ibn Abdulloh ibn Muhammad ibn al-Fazl al-Furoviy (hijriy 522-yilning ramazon oyi (milodiy 1128-yil)da tugʻilib, 608-yil (milodiy 1211-yil)da Nishopurda vafot etgan) hadislar rivoyat qilish bilan mashhur bo‘lgan bir xonadondan chiqqan. Bag‘dodga borgan va bu shaharda hadislar rivoyat qilgan. Undan ko‘plar rivoyatlar keltirganlar.

Manbalar
Adachi District, Fukushima

- Yaponiyaning Fukushima prefikturasida joylahgan tuman. 2007-yildagi ma'lumotlarga ko'ra alolisi 8,577 kishi, maydoni - 79.46 km2 va aholi zichligi -  107.9 kishi/km2.

Shaharcha va qishloqlar 
 Ōtama

Tarixi 
 2005-yil 1-dekabrda  Adachi, Iwashiro and Tōwa shaharchalari birlashtirilib, Nihonmatsu shahri tashkil qilindi.
2007-yil1-dekabrda  Shirasawa qishlog'i va Motomiya shaharchasi shahar maqomida bo'lgan Motomiyaga qo'shib yuborildi.

Birlashtirilishidan oldin, 2003-yilgi taxminiy ma'lumotlarga ko'ra tumanning aholisi  68,436 kishi  va aholi zichligi -  178.99 kishi/km2. Umumiy maydoni -  382.34 km2 edi.
Mansur al-Gʻazaqiy

(Abu Nasr) Mansur ibn Ahmad ibn Ismoil al-G‘azaqiy (hijriy 465-yil (milodiy 1072-yil)da vafot etgan) Farg‘onaning bir qishlog‘idan. U qori, fozil imom, g‘oyatda mashhur faqih bo‘lgan. Samarqandda yashagan. U 465-yil (milodiy 1072-yil)gacha o‘zining avlodlaridan hadislar rivoyatlar keltirgan.

Asarlari 
 „al-Ishorat fi-l-qiroati-lashr“ („Qiroatning o‘n turi haqidagi ishoralar“);
 „al-Muʼjiz fi-l-qiroat“ („Qiroat haqida ixcham kitob“).

U ulamolardan, ulamolar ham undan hadis rivoyat qilganlar.

Manbalar
Mansur al-Bazdaviy

(Abu Talha) Mansur ibn Muhammad ibn Ali ibn Qariyna ibn Saviyya al-Bazdiy an-Nasafiy (hijriy 329-yil (milodiy 941-yil)da vafot etgan) „al-Bazdaviy“ nisbasi bilan ham nomlangan. Bazda — Nasafdan olti farsaxlik qalʼa. U zot „al-Jomeʼ as-sahih“ni muallifdan rivoyat qilgan oxirgi kishidir. U ulamolardan, ulamolar ham undan hadis rivoyat qilganlar.

Manbalar
Charles Tompson

Charles Tompson (1807-yil 26-iyun – 1883-yil 5-yanvar) avstraliyalik davlat xizmatchisi va u birinchi boʻlib sheʼrlarini nashr qilgan avstraliyalik shoir boʻlgan.

Tompson 1806-yilda Sidneyda tugʻilgan, fermer Charles Tompson (1784 – 1871) va uning rafiqasi Elizabeth, née Boggis’ning toʻngʻich farzandi. Tompson 1802-yil mart oyida Angliyaning Warwick shahrida sudlangan va 1804-yil may oyida Coromandel bortida Sydneyga kelgan. Kenja Tompson Henry Fultonning Castlereagh’dagi maktabida tahsil olgan va New South Wales davlat xizmatiga kirdi. 1826-yilda u Charles Tompson tomonidan 1826-yil iyun oyida Wild Notes, from the Lyre of a Native Minstrel asarini nashr etdi va bu avstraliyalik shoirlar orasida birinchi bor sheʼrlarini nashr qilgan adibning birinchi jild kitobi edi. Uning asarlari nashr etilganda Tompson endigina 20 yoshda edi. U hayoti davomida bir qancha sheʼrlar va koʻplab nasriy asarlar yozgan, ularning hech biri bitta toʻplamda birlashtirilmagan.

Tompson Hannah Morrisga 1830-yil 12-aprelda Windsordagi St-Matthewga uylanadii; 1831-yilga kelib u Sidneyning Kent koʻchasida yashagan va mustamlakachi kotibning idorasida xizmatchi vazifasida ishlagan. Tompson 1836-yilgacha Penritdagi Doon Moor kottejiga qaytgunga qadar u yerda qoldi, u yerda Tompson kichik sessiyalar kotibi edi. Keyinchalik u Camdenda xizmatchi boʻldi.

Keyin Tompson Yangi Janubiy Uels Qonunchilik Kengashining uchinchi kotibi etib tayinlandi, qonunchilik kengashida parlamentlar kotibi va 1860-qonun chiqaruvchi assambleyaning kotibi lavozimiga koʻtarildi, u yerdagi aʼzolarga xushmuomala va majburiy zobit sifatida juda yoqdi. U 1869-yil 31-yanvarda nafaqaga chiqdi va 1883-yil 5-yanvarda Sydneyda vafot etdi.

Manbalar 

 
1883-yilda vafot etganlar
1807-yilda tugʻilganlar
19-asr erkak yozuvchilari